CELEX: 31971R0508
Language: el
Date: 1971-03-08 00:00:00
Title: Κανονισμός (ΕΟΚ) αριθ. 508/71 του Συμβουλίου της 8ης Μαρτίου 1971 περί καθορισμού των γενικών κανόνων που διέπουν τη χορήγηση ενισχύσεων για την ιδιωτική αποθεματοποίηση του τυρού διατηρήσεως

Avis juridique important

|

31971R0508

Κανονισμός (ΕΟΚ) αριθ. 508/71 του Συμβουλίου της 8ης Μαρτίου 1971 περί καθορισμού των γενικών κανόνων που διέπουν τη χορήγηση ενισχύσεων για την ιδιωτική αποθεματοποίηση του τυρού διατηρήσεως  

Επίσημη Εφημερίδα αριθ. L 058 της 11/03/1971 σ. 0001 - 0002 Φινλανδική ειδική έκδοση: Κεφάλαιο 3 τόμος 3 σ. 0161  Δανική ειδική έκδοση: Σειρά I Κεφάλαιο 1971(I) σ. 0110  Σουηδική ειδική έκδοση: Κεφάλαιο 3 τόμος 3 σ. 0161  Αγγλική ειδική έκδοση: Σειρά I Κεφάλαιο 1971(I) σ. 0123  Ελληνική ειδική έκδοση: Κεφάλαιο 03 τόμος 6 σ. 0133  Ισπανική ειδική έκδοση: Κεφάλαιο 03 τόμος 4 σ. 0148  Πορτογαλική ειδική έκδοση : Κεφάλαιο 03 τόμος 4 σ. 0148 

ΚΑΝΟΝΙΣΜΟΣ (ΕΟΚ) αριθ. 508/71 ΤΟΥ ΣΥΜΒΟΥΛΙΟΥ της 8ης Μαρτίου 1971 περί καθορισμού των γενικών κανόνων που διέπουν τη χορήγηση ενισχύσεων για την ιδιωτική αποθεματοποίηση του τυρού διατηρήσεωςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1253/70(2), και ιδίως το άρθρο 9  παράγραφος 2,  την πρόταση της Επιτροπής,  Εκτιμώντας:  ότι το άρθρο 9 παράγραφος 1 του κανονισμού (ΕΟΚ) αριθ. 804/68 προβλέπει ότι είναι δυνατόν να ληφθούν μέτρα παρεμβάσεως, κατά τα έτη κατά τα οποία κρίνονται αναγκαία, για τους τυρούς διατηρήσεως προς στήριξη της αγοράς- ότι τα μέτρα αυτά λαμβάνονται  ιδίως υπό μορφή ενισχύσεων για την ιδιωτική αποθεματοποίηση- ότι η παραγωγή των τυρών των οποίων οι τιμές έχουν παγιοποιηθεί στο πλαίσιο της ΓΣΔΕ αποτελεί την κυριότερη χρήση του γάλακτος στις ορεινές περιφέρειες- ότι η παραγωγή τοςυ χαρακτηρίζεται από έντονη εποχιακή διακύμανση- ότι δεν υπάρχει αντίστοιχη  εξέλιξη των τιμών κατά τη διάρκεια της περιόδου εμπορίας, λόγω των εισαγωγών που πραγματοποιούνται σε επίπεδο κατώτερο της τιμής κατωφλίου που προκύπτει από την παγιοποίηση στο πλαίσιο της ΓΣΔΕ- ότι, ελλείψει ικανοποιητικής αυξήσεως των εποχιακών τιμών,  δεν υπάρχει κίνητρο αρκετά ισχυρό για να πραγματοποιηθεί η εθελουσία δημιουργία αποθέματος που θα επέτρεπε τη σταθεροποίηση της αγοράς αυτών των τυρών κατά τη διάρκεια της περιόδου εμπορίας- ότι για να αντιμετωπισθεί η κατάσταση αυτή και για να  αποφευχθούν τυχόν διαταραχές, ενδείκνυται να προβλεφθεί η χορήγηση ενισχύσεων για την ιδιωτική αποθεματοποίηση- ότι ορισμένοι τυροί που παρασκευάζονται από πρόβειο γάλα και που έχουν ανάγκη ωριμάνσεως, διαρκείας τουλάχιστον έξι μηνών, δύνανται, λόγω του μακρού χρονικού διαστήματος που παρεμβάλλεται μεταξύ της παραγωγής και της πωλήσεως, να υποστούν τις συνέπειες  της ασταθείας των τιμών, γεγονός που επιβάλλει, επίσης, την ενίσχυση της ιδιωτικής αποθεματοποιήσεως- ότι το Συμβούλιο πρέπει να θεσπίσει τους γενικούς κανόνες, σύμφωνα με τους οποίους χορηγούνται οι ενισχύσεις- ότι αυτές δύνανται να αφορούν μόνον τους τυρούς που ανταποκρίνονται σε όρους που πρέπει να καθορισθούν- ότι εμπίπτει στην αρμοδιότητα του  οργανισμού παρεμβάσεως να μεριμνά για την εκτέλεση των διατάξεων του παρόντος κανονισμού- ότι είναι αναγκαίο, για να εξασφαλισθεί η ομοιομορφία του συστήματος εντός της Κοινότητος, να προβλεφθεί σύμβαση αποθεματοποιήσεως, που θα καταρτίζεται κατά τις  κοινοτικές διατάξεις, και ένας ενιαίος τρόπος υπολογισμού του ύψους των ενισχύσεων, λαμβανομένων υπόψη ιδίως των εξόδων αποθεματοποιήσεως- ότι η ιδιωτική αποθεματοποίηση πρέπει να συμβάλλει στην επίτευξη ισορροπίας στην αγορά- ότι πρέπει να προβλεφθούν κοινοτικές διατάξεις που να επιτρέπουν την εξασφάλιση ομαλότητος στη λειτουργία της αποθεματοποιήσεως αυτής της μορφής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Η χορήγηση ενισχύσεως για την ιδιωτική αποθεματοποίηση είναι δυνατόν να αποφασισθεί για ορισμένα είδη τυρού διατηρήσεως:  - για τα οποία έχουν αναληφθεί υποχρεώσεις εκ μέρους της Κοινότητος εντός του πλαισίου της ΓΣΔΕ- ή - που έχουν παρασκευασθεί από πρόβειο γάλα και που η διάρκεια ωριμάνσεώς τους είναι τουλάχιστον έξι μηνών,  αν οι τιμές και τα αποθέματα αυτών των τυρών παρουσιάσουν σοβαρή αστάθεια στην αγορά, η οποία δύναται να εκλείψει ή να περιορισθεί με τη δημιουργία εποχιακής αποθεματοποιήσεως.  2. Για να δύνανται να τύχουν ενισχύσεως, οι τυροί πρέπει να ανταποκρίνονται σε όρους που θα καθορισθούν.   Άρθρο 2  Το ύψος της ενισχύσεως καθορίζεται λαμβανομένων υπόψη των εξόδων αποθεματοποιήσεως και της ισορροπίας που πρέπει να τηρείται μεταξύ των τυρών που τυγχάνουν αυτής της ενισχύσεως και των άλλων τυρών που τίθενται στο εμπόριο.   Άρθρο 3  1. Η εκτέλεση των μέτρων που λαμβάνονται σε εφαρμογή των διατάξεων του παρόντος κανονισμού εξασφαλίζεται από τον οργανισμό παρεμβάσεως του Κράτους μέλους, στο έδαφος του οποίου ευρίσκεται η αποθήκη στην οποία έχει αποθηκευθεί ο τυρός που  τυγχάνει ενισχύσεως.  2. Η ενίσχυση για την ιδιωτική αποθεματοποίηση υπόκειται στη σύναψη συμβάσεως αποθεματοποιήσεως με τον οργανισμό παρεμβάσεως. Η σύμβαση αυτή συνάπτεται σύμφωνα με διατάξεις που πρέπει να καθορισθούν.  Ο οργανισμός παρεμβάσεως συνάπτει συμβάσεις με κάθε ενδιαφερόμενο που έχει τη δυνατότητα να εκπληρώσει τους όρους της συμβάσεως.   Άρθρο 4  1. Η σύμβαση περί δημιουργίας αποθέματος περιλαμβάνει, ιδίως, διατάξεις που αφορούν:  α) την ποσότητα του τυρού στην οποία εφαρμόζεται η σύμβαση- β) το ύψος της ενισχύσεως- γ) τις ημερομηνίες τις σχετικές προς την εκτέλεση της συμβάσεως, λαμβανομένων υπόψη των διατάξεων των παραγράφων 2 και 3- δ) τους όρους που πρέπει να καθορισθούν σχετικά με την ελαχίστη ποσότητα του τυρού ανά παρτίδα- ε) τα μέτρα ελέγχου που πρέπει να ανάγονται κυρίως στη φύση των αποθεμάτων και στη συμφωνία των αποθεματοποιημένων ποσοτήτων προς εκείνες που δηλώθηκαν.  2. Όταν η κατάσταση της αγοράς της Κοινότητος το επιβάλλει, είναι δυνατόν να αποφασισθεί η προώθηση από τον οργανισμό παρεμβάσεως της διαδικασίας επαναφοράς στην αγορά μέρους ή του συνόλου των τυρών που έχουν τεθεί στα αποθέματα.  3. Αν, κατά τη λήξη της ισχύος της συμβάσεως αποθεματοποιήσεως, το επίπεδο των τιμών εμπορίας των τυρών που ευρίσκονται στα αποθέματα είναι ανώτερο από αυτό που εφαρμοζόταν κατά τη σύναψη της συμβάσεως, δύναται να αποφασισθεί η ανάλογη προσαρμογή του  ύψους της ενισχύσεως.   Άρθρο 5  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Εγινε στις Βρυξέλλες, στις 8 Μαρτίου 1971.  Για το Συμβούλιο Ο Πρόεδρος M. COINTAT  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 143 της 1.7.1970, σ. 1.